Walter Huston

Walter Huston, eegentlich Walter Houghston (* 6. April 1884 in Toronto, Ontario; † 7. April 1950 in Hollywood, Los Angeles, Kalifornien), weer en kanaadsch Schauspeler, de as bedüüden Charakterdorsteller in' amerikaansch Film un Theater gull. De Vader vun den Speelbaas John Huston wunn 1949 den Oscar as best Nebendorsteller för sien Rull in Der Schatz der Sierra Madre.

 Leven 
Walter Huston hett tonächst Ingenieurswetenschapen studeert, bevör he as Schauspeler Karriere maaken dee. All 1905 weer he en bekannt Naam in' Vaudeville un kreeg eerste Angebote, in New York uptotreeden. In dat sülvig Johr hett he de Journalistin Ruth Gore heiraadt. Nah de Gebort vun sien Söhn John Huston 1906 hett he vörövergahnd as Kraftwerksingenieur arbeit. 1909 kehr he torüch in't Vaudeville un weer gau ok weer en spoodriek Entertainer. 1924 harr he mit dat Mr. Pitt endlich sien Dörbröök as dramatisch Schauspeler. Kört dorup wurr he för sien  sensatschonelle Dorstellen in Desire Under the Elms vun Eugene O’Neill fiert. 

Up den Hööchtpunkt vun sien Broadway-Karriere hett he sück 1929 den Exodus gen Westen anslooten, indem he in Hollywood sien Glück söch. Upträen in Gentlemen of the Press neben Kay Francis un as Abraham Lincoln in de Adaptschoon von D. W. Griffith hemm ut hüm woll en bekannt Naam, aber kien Star maakt. Untfräe mit de Rullen, de he kreeg, kehr he torüch an den Broadway, wo he mit Dodsworth vun Sinclair Lewis sein bit dorhen gröttsten Erfolg fiern kunn. In de Filmadaptschoon Zeit der Liebe, Zeit des Abschieds hett he 1936 ünner de Regie vun William Wyler sien Rull as spoodriek  Industrieller, de en Levenskrise bewältigen muss, nahdem he opdeckt harr, dat sien Fru, speelt vun  Ruth Chatterton, hüm nich mehr leev hett, wedderhalen. För sien intensiv Dorstellen wunn  Huston 1936 as best Dorsteller den Pries vun de New Yorker Filmkritiker.

En noch grötteren Erfolg as Bühnenschauspeler harr he in dat Stück Knickerbocker Holiday, de sien Leed September Song to de Erkennensmelodie vun Huston wurrn sull. Sien Filmkarriere bleev aber ehrder minn, afsehn vun sien Upträe as Düvel in Der Teufel und Daniel Webster, en Adaptschoon vun de glieknamig Vertellsels vun  Stephen Vincent Benét ünner de Regie vun William Dieterle, un as Geliebter vun Ona Munson as Mother Gin Sling in Josef von Sternberg sien Laatwark Abrechnung in Shanghai. 1949 wunn Walter Huston neben en Golden Globe ok den Oscar as bestr Nebendorsteller för sien Rull as erfohren Goldsöker in den Film Der Schatz der Sierra Madre ünner de Regie vun sien Söhn John Huston. Kört, nahdem de Dreiharbeiten to The Furies, in de he den Vader vun Barbara Stanwyck speel, afslooten weern, is he storven.

 Filmographie (Utwahl) 
 Johr Titel Synchroonsnacker 1929 Gentleman of the Press   1929 The Virginiandt.: Der Mann aus Virginia   1930 Abraham Lincoln   1930 The Virtuous Sin   1930 The Criminal Codedt.: Das Strafgesetzbuch   1931 The Star Witness   1932 Law and Orderdt.: Gesetz und Ordnung Joachim Cadenbach 1932 The Beast of the City   1932 A House Diveded   1932 Rain   1932 American Madnessdt.: Der Tag, an dem die Bank gestürmt wurde   1932 Kongo   1933 The Prizefighter and the Ladydt.: Der Boxer und die Lady   1933 Gabriel Over the White Housedt.: Zwischen heut und morgen   1933 Ann Vickers   1933 Storm at Daybreak   1936 Dodsworthdt.: Zeit der Liebe, Zeit des Abschieds Joachim Cadenbach (Synchro 1977) 1938 Of Human Hearts   1939 The Light That Failed   1940 The Outlawdt.: Geächtet   1941 All That Money Can Buydt.: Der Teufel und Daniel Webster   1941 The Shanghai Gesturedt.: Abrechnung in Shanghai Helmut Schellhardt 1942 Always in My Heartdt.: Im Schatten des Herzens   1943 Edge of Darknessdt.: Aufstand in Trollness Berno von Cramm (Synchro 1997) 1943 Mission to Moscowdt.: Botschafter in Moskau   1943 The North Star (Film)dt.: The North Star   1943 December 7thdt.: Der 7. Dezember   1944 Dragon Seed   1945 And Then There Were Nonedt.: Das letzte Wochenende Walther Suessenguth 1946 Duell in the Sundt.: Duell in der Sonne Bum Krüger 1948 The Treasure oft he Sierra Madredt.: Der Schatz der Sierre Madre Konrad Wagner 1949 The Great Sinnerdt.: Der Spieler   1950 The Furiesdt.: Die Farm de Besessenen Konrad Wagner

 Utteknungen 
 1937: Oscars 1937 – Nomineeren as best Hööftdorsteller för Zeit der Liebe, Zeit des Abschieds
 1942: Oscars 1942 – Nomineeren as bester Hööftdorsteller för Der Teufel und Daniel Webster
 1943: Oscars 1943 – Nomineeren as best Nevendorsteller för Yankee Doodle Dandy
 1949: Oscars 1949 – Best Nevendorsteller för Der Schatz der Sierra Madre

 Literatur 
 John Weld: September Song. An Intimate Biography of Walter Huston (= Filmmakers. Bd. 60). Scarecrow Press, Metuchen NJ u. a. 1998, ISBN 0-8108-3408-1.

 Weblenken 

Kategorie:Mann
Kategorie:Börger von Kanada
Kategorie:Schauspeler
Kategorie:Boren 1884
Kategorie:Storven 1950